Piratkopierede bånd og disketter var normalen

I 1980'erne og først i 90'erne var det de færreste, der kunne hente spil over internettet, som vi gør det i dag. Det betød dog ikke, at der ikke var problemer med piratkopiering. Der blev kopieret bånd og disketter i stride strømme, og spillene blev for eksempel udvekslet i skolen eller på ungdomsværelset.

En anden model for at skaffe piratspil var, at få fat på et eksemplar af Den Blå Avis. Her kunne man gennem annoncer købe eller bytte spil med andre i lokalområdet.